Malolos

An Syudad han Malolos usa nga ika-upat nga klase nga syudad ha lalawigan han Bulacan, Philippines. Amo ini an kapital nga syudad han Bulacan. Nahimutang ini hin 40 ka kilometro ha amihanan tikang ha Manila, ngan usa ini nga importante nga suburb ha gawas han Manila. Mayda ini populasyon nga 175,291 ka tawo ha 36,663 nga mga panimalay sumala han census han tuig 2000.

Didto ha Malolos an lugar han katitirok han paghimo han batakan-balaod o katitirok konstitusyonal han 1898, nga kilalado nga amo an Katitirok ha Malolos, nga pagtukod han Syahan nga Republika Pilipinhon, an syahan nga republika ha Asya

Kaagi 
An Malolos amo an lugar han kaagi han Pilipinas nga diin nahinabo an katitirok han paghimo han batakan-balaod o katitirok konstitusyonal han 1898 nga nagdangat han pagtukod han Syahan nga Republika Pilipinhon, an syahan nga republika ha Asya, nga pinamunoan ni Emilio Aguinaldo. An Malolos amo an nagsirbe nga kapital han halipot-hin-pag-iha nga republika tikang han 1898-1899. 

Durante han Gyera Pilipinhon-Amerikanhon, nakuha han mga Amerikano an Malolos dida hin madugó nga pag-awayan nga nagresulta han pagkalagiw ni Aguinaldo ngadto ha San Fernando, Pampanga. 

Didto ha Malolos ginbuhat an pag-inagurar ni Presidente Joseph Estrada han Hunyo 30, 1998 ha Simbahan han Barasoain. Nagin syudad ini dida han 1999.

Mga baranggay

Mga sumpay ha gawas 

 Opisyal nga Websayt han Malolos City Mamamayan ng Bulakan
 Opisyal nga Websayt han Malolos 
 Philippine Standard Geographic Code 
 2000 Philippine Census Information

Malolos
Mga kasanhe nga mga kapital hin nasod
Malolos